A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, A GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

A 912/2010/EU rendeletet kísérő pénzügyi kimutatás módosításáról

Az Európai Parlament és a Tanács 2010. szeptember 22-i 912/2010/EU rendelete [1] létrehozza az Európai GNSS Ügynökséget, hatályon kívül helyezi az európai műholdas rádiónavigációs programokat üzemeltető struktúrák létrehozásáról szóló 1321/2004/EK tanácsi rendeletet és módosítja a 683/2008/EK európai parlamenti és tanácsi rendeletet. A rendelet 2010. november 9-én lépett hatályba.

A rendelet elsődleges célja az Európai GNSS Ügynökség létrehozása és feladatainak meghatározása a 683/2008/EK rendelet[2] rendelkezéseinek megfelelően. Ez utóbbi rendelet jelenti a jogalapot az európai műholdas navigációs programok (Galileo és EGNOS) végrehajtásának folytatásához. Az Európai GNSS Ügynökség megbízatása négy területre terjed ki: a két európai műholdas navigációs rendszer biztonságának akkreditálása; a Galileo biztonsági megfigyelőközpont (Galileo Security Monitoring Center, GSMC) működésének biztosítása; közreműködés a rendszerek kereskedelmi értékesítésének előkészítésében; a Bizottság által esetleg ráruházott egyéb feladatok ellátása a költségvetési rendelet 54. cikke (2) bekezdésének b) pontja értelmében.

A 912/2010/EU rendelet elfogadására azt követően került sor, hogy az Európai Parlament és a Tanács 2009. március 24-én megkapta a Bizottság által elfogadott szövegtervezetet (COM(2009) 139 végleges). Ezt a szövegtervezetet pénzügyi kimutatás kísérte, mely szintén továbbításra került az Európai Parlamenthez és a Tanácshoz. A pénzügyi kimutatásban szereplő számadatok azokon az adatokon alapultak, melyek akkor a Bizottság birtokában voltak az Európai GNSS Ügynökség előrelátható működési költségeire és különösen személyzeti költségeire vonatkozóan.

Két évvel ezelőtt azonban még nem állt rendelkezésre a jelenlegi információmennyiség a két európai műholdas navigációs rendszer biztonságának garantálásához szükséges munkateherről. Különböző tanulmányoknak és műszaki szakértők közötti, többnyire zártkörű megbeszéléseknek köszönhetően 2009 óta pontosan meghatározható, hogy milyen eszközökre van szükség a vonatkozó követelményeknek való megfeleléshez. Egyébiránt a 912/2010/EU rendeletről a Parlament és a Tanács előtt folytatott viták alkalmával szükségesnek tűnt a Bizottság által javasolt szöveg több ponton való kiegészítése – különösen a rendszerek biztonsági akkreditációját illetően – és pontosítása.

Így ami az Ügynökségre ruházott, a rendszerek biztonsági akkreditációjára vonatkozó feladatkört illeti, a Bizottság által javasolt szöveg a Biztonsági Akkreditációs Tanács létrehozására korlátozódott, míg a végül elfogadott rendelet pontosan szabályozza ez utóbb említett testület működési feltételeit. A rendelet többek között előírja, hogy a Biztonsági Akkreditációs Tanácsnak speciális, alárendelt szerveket kell létrehoznia, többek között egy szakértői panelt, melynek feladata a biztonsági elemzések aktualizálása és tesztek végzése, ezenkívül egy kriptográfiai terjesztési hatóságot is létre kell hoznia.

Emellett a Biztonsági Akkreditációs Tanács szerepe kiegészül a Galileo program keretében megvalósuló rendszer nyújtotta kormányzati ellenőrzésű szolgáltatáshoz való hozzáférés részletes szabályozásáról szóló európai parlamenti és tanácsi határozatjavaslatban is, melyet a Bizottság 2010. október 8-án fogadott el ((COM(2010) 550 végleges) és melyről jelenleg folynak a tárgyalások az Európai Parlamentben és a Tanácsban. A javaslat értelmében a Biztonsági Akkreditációs Tanács felelős a kormányzati ellenőrzésű szolgáltatás nyújtására felhasználható jelek fogadására alkalmas vevőkészülékek gyártóinak akkreditálásáért.

Ezenkívül a GSMC működését illetően a 912/2010/EU rendelet előírja, hogy e központ személyzetére a személyzeti szabályzat ugyanazon rendelkezései és ugyanazok az előírások vonatkoznak, mint az Európai GNSS Ügynökség személyzetének többi tagjára. Emlékeztetni kell arra, hogy a két különböző földrajzi helyen (Franciaországban és az Egyesült Királyságban) működő GSMC-nek 2013-tól teljes mértékben működőképesnek kell lennie annak érdekében, hogy 2014-ben teljeskörűen használatba lehessen venni. A hét minden napján 24 órán keresztül kell működnie. A legutóbbi tanulmányok azt mutatják, hogy a GSMC teljes létszámszükséglete 16 fő 2012-ben és 28 fő 2013-ban.

Minden olyan változás, mely a Biztonsági Akkreditációs Tanács és a GSMC tevékenységét érinti, természetesen kihatással van az Európai GNSS Ügynökség működési költségeire is.

Kiemelendő, hogy a biztonsági előírások betartása az európai műholdas rádiónavigációs rendszerek működésbe állításának és működésének „ sine qua non ” feltétele, ugyanis közvetlenül e rendszerektől függhet az Európai Unió tagállamainak biztonsága.

Egyébiránt az Európai Tanács azon döntése, hogy az Európai GNSS Ügynökség székhelyét Prágába kell áthelyezni, költözési költségeket is von maga után, melyek értékelése jelenleg folyik. A költözés kezdeti költségeinek fedezése céljából a költségvetési tervezetbe egy előzetes összeget építettek be, melyet a cseh kormánnyal való tárgyalások lezártát követően felülvizsgálnak. A Bizottság ezt követően tájékoztatja majd a költségvetési hatóságot a végső értékelés eredményeiről.

Következésképpen – a fentiek alapján – fontos a pénzügyi kimutatás aktualizálása. Az új pénzügyi kimutatást a melléklet tartalmazza.

FELÜLVIZSGÁLT PÉNZÜGYI KIMUTATÁS JAVASLATOKHOZ

1. A JAVASLAT/KEZDEMÉNYEZÉS FŐBB ADATAI

1.1. A javaslat/kezdeményezés címe

1.2. Az érintett szakpolitikai terület(ek)

1.3. A javaslat/kezdeményezés típusa

1.4. Célkitűzés(ek)

1.5. A javaslat/kezdeményezés indoklása

1.6. Az intézkedés és a pénzügyi hatás időtartama

1.7. Tervezett irányítási módszer(ek)

2. IRÁNYÍTÁSI INTÉZKEDÉSEK

2.1. A nyomon követésre és a jelentéstételre vonatkozó rendelkezések

2.2. Irányítási és ellenőrzési rendszer

2.3. A csalások és a szabálytalanságok megelőzésére vonatkozó intézkedések

3. A JAVASLAT/KEZDEMÉNYEZÉS BECSÜLT PÉNZÜGYI HATÁSA

3.1. A kiadások a többéves pénzügyi keret mely fejezetét/fejezeteit és a költségvetés mely kiadási tételét/tételeit érintik?

3.2. A kiadásokra gyakorolt becsült hatás

3.2.1. A kiadásokra gyakorolt becsült hatás összegzése

3.2.2. A működési előirányzatokra gyakorolt becsült hatás

3.2.3. Az igazgatási előirányzatokra gyakorolt becsült hatás

3.2.4. A jelenlegi többéves pénzügyi kerettel való összeegyeztethetőség

3.2.5. Harmadik felek részvétele a finanszírozásban

3.3. A bevételre gyakorolt becsült pénzügyi hatás

A JAVASLAT/KEZDEMÉNYEZÉS FŐBB ADATAI

A javaslat/kezdeményezés címe

Az Európai GNSS Ügynökség létrehozásáról szóló, 2010. szeptember 22-i 912/2010/EU rendelet módosításáról szóló európai parlamenti és tanácsi rendelet – a pénzügyi kimutatás módosítása

A tevékenységalapú irányítás/tevékenységalapú költségvetés-tervezés[3] keretébe tartozó, érintett szakpolitikai terület(ek)

Érintett szakpolitikai terület(ek): Vállalkozáspolitikai és ipar

02 05. fejezet: MŰHOLDAS NAVIGÁCIÓS PROGRAMOK (GALILEO ÉS EGNOS)

A javaslat/kezdeményezés típusa

( A javaslat/kezdeményezés új intézkedésre irányul

( A javaslat/kezdeményezés kísérleti projektet/előkészítő intézkedést követő új intézkedésre irányul[4]

( A javaslat/kezdeményezés jelenlegi intézkedés meghosszabbítására irányul

( A javaslat/kezdeményezés új intézkedésnek megfelelően módosított intézkedésre irányul

Célkitűzések

A javaslat/kezdeményezés által érintett többéves bizottsági stratégiai célkitűzés(ek)

A világűrben való európai jelenlét támogatása, és a műholdas szolgáltatások fejlesztése

Meghatározott célkitűzés(ek) és a tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

Meghatározott célkitűzés

Műholdas rádiónavigáción (Galileo) alapuló infrastruktúra és szolgáltatások kifejlesztése és biztosítása

A tevékenységalapú irányítás/tevékenységalapú költségvetés-tervezés keretébe tartozó érintett tevékenység(ek)

02 05 Műholdas navigációs program (Galileo és EGNOS)

Várható eredmény(ek) és hatás(ok)

Tüntesse fel, milyen hatásokat gyakorolhat a javaslat/kezdeményezés a kedvezményezettekre/az érintett célcsoportokra.

A GSA és különösen a GALILEO biztonsági megfigyelőközpont (GSMC) fejlesztésére vonatkozó számadatok azt mutatják, hogy nem lehetséges ellátni a biztonsági feladatokat, különös tekintettel az elemzési kapacitásra és a GALILEO-t fenyegető veszélyekre való reagálásra. Emiatt át kell dolgozni az eredeti pénzügyi kimutatást annak érdekében, hogy hozzáigazítsák az ügynökség valós személyzeti igényeihez. A személyzeti költségeket a GNSS program igazgatási előirányzatainak átcsoportosításából fedezik.

Az eredmények és hatások mutatói

Tüntesse fel a javaslat megvalósításának nyomon követését lehetővé tevő mutatókat.

N/A

A javaslat/kezdeményezés indoklása

Rövid vagy hosszú távon kielégítendő szükséglet(ek)

Emlékeztetni kell arra, hogy a Európai GNSS Ügynökség, vagyis a GSA biztosítja a személyzetet a GALILEO rendszer infrastruktúrájához (GSMC, GALILEO Security Monitoring Center). Ez a központ a GALILEO rendszer „agya” a biztonsági kérdések összességét illetően. Két helyszínen működik, ennek megfelelően személyzetének egy része Franciaországban (Saint Germain en Laye), másik része az Egyesült Királyságban (Swanwick) van.

A GSMC a rendszer operatív központja. Szakképzett üzemeltetők működtetik majd a hét minden napján 24 órán keresztül. A központnak képesnek kell lennie a különböző veszélyek vagy támadások elemzésére és elhárítására, így még a GALILEO szolgáltatások operatív beindítását megelőzően működésbe kell lépnie. 2014-ben teljesen működőképesnek kell lennie, ami a rendszer képzési és betanulási szakaszát figyelembe véve azt jelenti, hogy a központ már 2013-ban működésbe lép.

A 2009-es eredeti pénzügyi kimutatásban szereplő számadatokat – 8 álláshely 2012-ben és 13 álláshely 2013-ban – a szolgáltatásokra vonatkozó részben nagyon óvatosan adták meg, mivel a dosszié még nem volt teljes.

Technikai szempontból igaz, hogy 3 évvel ezelőtt még nem állt rendelkezésre a jelenlegi információmennyiség a biztonság garantálásához szükséges munkateherről. Az EU TITKOS (EU SECRET) minősítésű, a veszélyekre és a sebezhetőségre vonatkozó, ismételten elvégzett tanulmányok lehetővé tették a rendszer jobb megismerését és annak meghatározását, hogy milyen típusú védekezés a legmegfelelőbb.

Jogi szempontból a vonatkozó rendeletek – különösen a 2010. novemberi 683/2008/EK és 912/2010/EU rendeletek – kiemelték a rendszer összetettségét és jelentőségét a biztonság és ehhez kapcsolódóan a GSA fontos szerepe tekintetében. Jelenleg és a jövőben is mindent megtesznek annak érdekében, hogy különösen válsághelyzetekben rossz szándékú felhasználók ne férhessenek hozzá a rendszerhez, annak infrastruktúráihoz és védett jeleihez. A mechanizmusok olyan berendezéseken alapulnak, melyek a GSMC ellenőrzése alatt lesznek, mely egyrészt a rendszer biztonságát ellenőrzi, másrészt a PRS védett szolgáltatásért felelős, melyet a védelmi minisztériumok, a rendőrség, a vámhatóságok és a kormányzati szervek fognak használni. A Tanács, az Európai Parlament és a tagállamok jelenleg végzik a Bizottság határozatának áttekintését, meghatározva a védett PRS (Public Regulated Service) szolgáltatáshoz való hozzáférési politikát; 2011-ben kellene megállapodásra jutniuk. A tagállamok biztosítják a GALILEO rendszer biztonsági akkreditálását is a 912/2010/EU rendeletnek megfelelően.

Végezetül emlékeztetőül: a GSA-nak a GSMC szükségletein kívül új feladatoknak is eleget kell tennie. A Tanáccsal és a Parlamenttel folytatott megbeszélések során a GSA számára három új feladatot jelöltek ki, melyek a Bizottság javaslatában (és így az eredeti pénzügyi kimutatásban) még nem szerepeltek. Ezek emberi erőforrásokra gyakorolt hatása nem lett figyelembe véve. E feladatok a következők:

– kriptológiai terjesztési hatóság, CDA (Crypto Distribution Authority)

– az FKC (Flight Key Cell)-rejtjelkulcsok kezelése

– a felhasználói szegmens akkreditálása, vagyis a PRS-vevőkészülékek gyártóinak nemzeti biztonsági hatóságok általi akkreditálása.

Az uniós részvételből adódó többletérték

Ahogy az a 683/2008/EK rendelet (33) preambulumbekezdésében is szerepel, a navigációs műholdrendszerek létrehozását a tagállamok nem tudják kielégítően megvalósítani, mivel az túllépi az egyes tagállamok önálló pénzügyi és technikai kapacitását. Ezért az európai GNSS-programok (Galileo és EGNOS) végrehajtására a közösségi szinten megvalósított fellépés a legmegfelelőbb eszköz.

Egyébként a 912/2010/EU rendelet természetesen összeegyeztethető az európai GNSS-programok alapjogszabályának tekinthető 683/2008/EK rendelettel. Ez utóbbi rendelet többek között a programok 2008 és 2013 közötti finanszírozását szabályozza.

Hasonló korábbi tapasztalatok tanulsága

N.A.

Összhang és lehetséges szinergia egyéb pénzügyi eszközökkel

Emlékeztetni kell arra, hogy a programhoz a biztonság és a költségek szempontjából a legjobb, vagyis a francia-angol ajánlatot választották. A helyszínül kiválasztott két tagállam biztosítja a helyszínek biztonságosságát, az infrastruktúrát és a logisztikai hátteret, ami a program számára +- 40 millió EUR megtakarítást jelent.

Az intézkedés és a pénzügyi hatás időtartama

( A javaslat/kezdeményezés határozott időtartamra vonatkozik

- ( A javaslat/kezdeményezés időtartama: ÉÉÉÉ [HH/NN]-tól/-től ÉÉÉÉ [HH/NN]-ig

- ( Pénzügyi hatás: ÉÉÉÉ-tól/-től ÉÉÉÉ-ig

( A javaslat/kezdeményezés határozatlan időtartamra vonatkozik

- Beindítási időszak: 2012-től 2013-ig,

- azt követően: rendes ütem.

Tervezett irányítási módszer(ek)[5]

( ♦ Centralizált irányítás közvetlenül a Bizottság által

( Centralizált irányítás közvetetten a következőkre történő hatáskör-átruházással:

- ( végrehajtó ügynökségek

- ( a Közösségek által létrehozott szervek[6]

- ( tagállami közigazgatási/közfeladatot ellátó szervek

- ( az Európai Unióról szóló szerződés V. címe értelmében külön intézkedések végrehajtásával megbízott, a költségvetési rendelet 49. cikke szerinti vonatkozó jogalapot megteremtő jogi aktusban meghatározott személyek

( Megosztott irányítás a tagállamokkal

( Decentralizált irányítás harmadik országokkal

( Közös irányítás nemzetközi szervezetekkel (nevezze meg)

Egynél több irányítási módszer feltüntetése esetén kérjük, adjon részletes felvilágosítást a „Megjegyzések” rovatban.

Megjegyzések

IRÁNYÍTÁSI INTÉZKEDÉSEK

A nyomon követésre és a jelentéstételre vonatkozó rendelkezések

Ismertesse a rendelkezések gyakoriságát és feltételeit.

A Bizottság tagja az Ügynökség igazgatótanácsának és részt vesz a szavazást igénylő döntések meghozatalában.

Irányítási és ellenőrzési rendszer

Felismert kockázat(ok)

N/A

Tervezett ellenőrzési mód(ok)

Az Ügynökség elszámolását a Számvevőszék hagyja jóvá és azt zárszámadási eljárásnak kell alávetni. A Bizottság belső ellenőrzési szolgálata végzi az Ügynökség belső ellenőrzését.

A csalások és a szabálytalanságok megelőzésére vonatkozó intézkedések

Tüntesse fel a meglévő vagy tervezett megelőző és védintézkedéseket.

Az Ügynökséget a Csalás Elleni Hivatal ellenőrzi.

A JAVASLAT/KEZDEMÉNYEZÉS BECSÜLT PÉNZÜGYI HATÁSA

A kiadások a többéves pénzügyi keret mely fejezetét/fejezeteit és a költségvetés mely kiadási tételét/tételeit érintik?

- Jelenlegi költségvetési kiadási tételek

A többéves pénzügyi keret fejezetei, azon belül pedig a költségvetési tételek sorrendjében .

A többéves pénzügyi keret fejezete | Költségvetési tétel | Kiadás típusa | Részvétel |

Szám [Megnevezés……………………..] | diff./nem diff. előirányzat [7] | EFTA-országokból[8] | tagjelölt országokból[9] | harmadik országokból | a költségvetési rendelet 18. cikke (1) bekezdésének a) pontja értelmében |

1a | 02.010405 Európai műholdas rádiónavigációs programok (EGNOS és Galileo) – Igazgatási kiadások 02.0502 Európai GNSS ügynökség (GSA) | Nem diff. CD | IGEN IGEN | NEM NEM | NEM NEM | NEM NEM |

A kiadásokra gyakorolt becsült hatás

A kiadásokra gyakorolt becsült hatás összegzése

A 02.050201 Európai GNSS ügynökség (GSA) tétel 1. és 2. címéhez szükséges előirányzatokat (2012-ben 1 millió EUR, 2013-ban 1 millió EUR) a következő költségvetési tétel átcsoportosításából fedezik: 02.010405 Európai műholdas navigációs programok (EGNOS és Galileo) – Igazgatási kiadások.

millió EUR (három tizedesjegyig)

A többéves pénzügyi keret fejezete: | 1a szám | Versenyképesség a növekedésért és a foglalkoztatásért |

Főigazgatóság: ENTR | Év: 2011[10] | Év: 2012 | Év: 2013 | ÖSSZESEN |

( Működési előirányzatok |

Költségvetési tétel: 02.050201 Európai GNSS ügynökség (GSA) –1. és 2. cím | Kötelezettségvállalási előirányzatok | (1) | 1,0 | 1,0 | 2,0 |

Kifizetési előirányzatok | (2) | 1.0 | 1.0 | 2.0 |

Költségvetési tétel | Kötelezettségvállalási előirányzatok | (1a) |

Kifizetési előirányzatok | (2a) |

( Bizonyos operatív programok keretéből finanszírozott igazgatási előirányzatok[11] |

Költségvetési tétel: 02.010405 Európai műholdas rádiónavigációs programok (EGNOS és Galileo) – Igazgatási kiadások | (3) | -1,0 | -1,0 | -2,0 |

A DG ENTR-hez tartozó kiegészítő előirányzatok ÖSSZESEN | Kötelezettségvállalási előirányzatok | =1+1a +3 | 0 | 0 | 0 |

Kifizetési előirányzatok | =2+2a +3 | 0 | 0 | 0 |

( Működési előirányzatok ÖSSZESEN | Kötelezettségvállalási előirányzatok | (4) | 1,0 | 1,0 | 2,0 |

Kifizetési előirányzatok | (5) | 1,0 | 1,0 | 2,0 |

( Bizonyos operatív programok keretéből finanszírozott igazgatási előirányzatok ÖSSZESEN | (6) | -1,0 | -1,0 | -2,0 |

A többéves pénzügyi keret 1a FEJEZETÉHEZ tartozó előirányzatok ÖSSZESEN | Kötelezettségvállalási előirányzatok | =4+ 6 | 0 | 0 | 0 |

Kifizetési előirányzatok | =5+ 6 | 0 | 0 | 0 |

A többéves pénzügyi keret fejezete: | 5 | „Igazgatási kiadások” |

millió EUR (három tizedesjegyig)

Év: 2012 | Év: 2013 | ÖSSZESEN |

Főigazgatóság: <…….> |

( Humánerőforrás | N/A |

( Egyéb igazgatási kiadások | N/A |

<...> Főigazgatóság ÖSSZESEN | Előirányzatok | 0 | 0 | 0 |

A többéves pénzügyi keret 5. FEJEZETÉHEZ tartozó előirányzatok ÖSSZESEN | Összes kötelezettségvállalási előirányzat = Összes kifizetési előirányzat | 0 | 0 | 0 |

millió EUR (három tizedesjegyig)

Év: N[12] | Év: N+1 | ÖSSZESEN |

A többéves pénzügyi keret 1–5. FEJEZETÉHEZ tartozó előirányzatok ÖSSZESEN | Kötelezettségvállalási előirányzatok | 0 | 0 | 0 |

Kifizetési előirányzatok | 0 | 0 | 0 |

A működési előirányzatokra gyakorolt becsült hatás

- ( A javaslat/kezdeményezés nem vonja maga után működési előirányzatok felhasználását.

- ( A javaslat/kezdeményezés az Ügynökség költségvetéséből az alábbi működési előirányzatok felhasználását vonja maga után:

Kötelezettségvállalási előirányzatok, millió euróban (három tizedesjegyig)

|Típus[13] |Teljesítés átlagos költsége |Teljesítések száma |Összköltség |Teljesítések száma |Összköltség |Teljesítések száma |Összköltség |Teljesítések száma |Összköltség |Teljesítések száma |Összköltség |Teljesítések száma |Összköltség |Teljesítések száma |Összköltség |Teljesítések számaösszesen |Összköltség | |1. CÉLKITŰZÉS: Biztonsági akkreditáció | | | | | | | | | | | | | | | | | |1. és 2. cím | | | | | |3,300 | |3,500 | | | | | | | | | | | |3. cím | | | | | |0,870 | |0,900 | | | | | | | | | | | |1. célkitűzés részösszege | | | |4,170 | |4,400 | | | | | | | | | | | |2. CÉLKITŰZÉS: Hozzájárulás a kereskedelmi értékesítés előkészítéséhez | | | | | | | | | | | | | | | | | |1. és 2. cím | | | | | |2,400 | |2,500 | | | | | | | | | | | |3. cím | | | | | |0,700 | |0,800 | | | | | | | | | | | |2. célkitűzés részösszege | | | |3,100 | |3,300 | | | | | | | | | | | |3. CÉLKITŰZÉS: A Galileo biztonsági központ működtetése | | | | | | | | | | | | | | | | | |1. és 2. cím | | | |2,830 | |4,300 | | | | | | | | | | | |3. cím | | | |0,500 | |0,500 | | | | | | | | | | | |3. célkitűzés részösszege | | | |3,330 | |4,800 | | | | | | | | | | | | ÖSSZKÖLTSÉG | | | |10,600 | |12,500 | | | | | | | | | | | |

Összességében az Ügynökség indikatív költségvetése a következőkben foglalható össze:

[pic]

Az 1. és 2. cím összesen 44 ideiglenes alkalmazottból (AT) és 17 szerződéses alkalmazottból (AC) vagy kirendelt nemzeti szakértőből (END) álló személyzetnek felel meg 2012-ben, 2013-ban pedig 57 ideiglenes (AT) és 17 szerződéses alkalmazottból (AC) vagy kirendelt nemzeti szakértőből (END) álló személyzetnek.

Az álláshelyek leírása

GSMC ( Galileo Security Monitoring Center)

Megjegyzendő, hogy a 912/2010/EU rendeletet kísérő pénzügyi kimutatás készítésekor abból indultak ki, hogy a GSMC központ Brüsszelben működik majd. A végül elfogadott ajánlat a francia-angol ajánlat volt két operatív központtal: Franciaországban Saint Germain en Laye, az Egyesült Királyságban pedig Swanwick.

2012

A Galileo biztonsági központ működésének beindulásával az eredeti pénzügyi kimutatáshoz képest a személyzet első létszámnövekedésére 2011-ben került sor az Ügynökségen belül: 1 főt (AT) áthelyeztek az Ügynökséghez a Bizottság horizontális szolgálatainak javaslatára. Ezenkívül az eredeti pénzügyi kimutatáshoz képest, mely az AT-k számát 8 fővel javasolta növelni 2012-ben, a biztonsági részleg további 5 AT és 2 END felvételét kérte 2012-re vonatkozóan. Ez a rendszer működésének elindításával esik egybe (folyamatok kidolgozása, a rendszerek tesztkörnyezete, képzés,…). Összesen 14 AT és 2 END dolgozik majd a GSMC-ben 2012-ben.

Az álláshelyek leírása a következő:

- 1 GSMC menedzser (AD11): a biztonsági központ összes tevékenységéért és szolgáltatásáért felelős

- 1 GSMC operatív menedzser (AD9): a biztonsági központ operatív működéséért felelős (többek között az operatív személyzet felvételéért és irányításáért, különösen pedig a biztonsági elemzésekért, a PRS-hez való hozzáférés irányításáért, a Galileo biztonsági értékeléséért, a válságkezelésért stb.

- 1 GSMC igazgatási menedzser (AD7): a GSA-n belül a központ működésének és az igazgatótanács munkájának a támogatása

- 1 PRS-hozzáférésért felelős tisztviselő (SNE): a PRS-hez való hozzáférés irányításáért felelős, több műszakban dolgozik, hogy az operatív nyomon követés a hét minden napján 24 órán keresztül működjön.

- 2 Galileo biztonságellenőrzésért felelős tisztviselő (1 END és 1 AD7): a „Galileo Signal In Space” (Galileo űrjel, SIS), a Galileo kereskedelmi szolgáltatás (CS), az életvédelem (SOL) és a külső régió integritási rendszer (ERIS) felhasználói adatai biztonságának ellenőrzéséért felelős

- 1 GSMC műszaki tisztviselő (AD7): elemzi az információkat, műszaki jelentéseket készít és beazonosítja a GNSS rendszert fenyető veszélyeket

- 1 GSMC rendszerirányítási tisztviselő (AD7): többek között az információk és adatbázisok kezeléséért, a biztonsági másolatokért és a teljes informatikai rendszerért felelős. Ez a munkakör egyben a helyi informatikai biztonságért felelős tisztviselő (LISO) teendőit is magában foglalja.

- 1 GSMC helyi biztonságért felelős tisztviselő (AD7): bevezeti a biztonsági intézkedéseket a GSA-n belül és ellenőrzi a Bizottság biztonsági intézkedéseinek GSA-n belüli végrehajtását.

- 1 CDA COMSEC tisztviselő (AD7): a COMSEC és a TEMPEST végrehajtásáért felelős

- 1 GSMC igazgatási és pénzügyi tisztviselő (AD7): segíti a GSMC igazgatási – többek között pénzügyi – tevékenységeinek koordinálását

- 1 GSMC humánerőforrás-asszisztens (AST3): a GSMC-n belül a GSA humánerőforrás-interfésze

Emlékeztetni kell arra, hogy a GSA-nak a Tanácccsal és a Parlamenttel folytatott megbeszélések alapján új feladatokkal kell szembenéznie. A GSA számára három új feladatot jelöltek ki, melyek a Bizottság javaslatában (és így az eredeti pénzügyi kimutatásban) még nem szerepeltek. Ezek emberi erőforrásokra gyakorolt hatása kezdetben nem lett figyelembe véve. E feladatok a következők:

– kriptológiai terjesztési hatóság, CDA (Crypto Distribution Authority)

– az FKC (Flight Key Cell)-rejtjelkulcsok kezelése

– a felhasználói szegmens akkreditálása, vagyis a PRS-vevőkészülékek gyártóinak nemzeti biztonsági hatóságok általi akkreditálása.

A pluszfeladatokra való tekintettel 2012-re a következő álláshelyeket kell előirányozni (+3 TA a GSMC számára):

- 1 GNSS műszaki rendszer végrehajtásáért felelős tisztviselő (AD6): jelentéstétel a biztonsági részleg vezetőjének, hozzájárulás az Ügynökség uniós GNSS ellenőrzési rendszer előkészítésével kapcsolatos feladatainak teljesítéséhez, tanácsadás az európai GNSS programokhoz kapcsolódó nemzetközi megállapodásokra vonatkozó biztonságpolitikai, exportellenőrzési és biztonsági kérdésekben.

- 1 biztonsági dokumentációért felelős tisztviselő (AD6): a GSA biztonsági részlegétől származó illetve oda beérkező dokumentumok útjának megszervezése és struktúrálása az érzékeny és minősített információk optimális felhasználásának ösztönzése érdekében (a GSA nyilvántartás-ellenőrzési tisztviselőjének segítségével) a biztonsági részlegen belül, és az európai GNSS programok számára; további feladatkör a biztonsági akkreditálás és a PRS referenciakönyvtárak irányítása. Az Ügynökség új feladatainak megfelelően a tisztviselő lesz a kapcsolattartó, aki a PRS felhasználói szegmensének összes dokumentumát kezeli.

- 1 PRS kísérleti projektért felelős tisztviselő (AD7): a PRS kísérleti projektért felelős tisztviselő megkönnyíti a tagállamok számára a közös projektek végrehajtását a PRS infrastruktúrák optimalizálása révén. Teszteli a felhasználók PRS-funkcióit.

2013:

Az eredeti pénzügyi kimutatásban 13 AT-t allokáltak a biztonsági központ (GSMC) számára 2013-ra vonatkozóan. A központ létszámának felülvizsgálatát követően 13 AT és 2 END álláshely hozzáadásával összesen 28 főt irányoztak elő (26 AT + 2 END) 2013-ra.

A GSMC központnak 2013-ban teljesen működőképesnek kell lennie. Ehhez a pénzügyi kimutatásban a GSMC számára előirányzott 5 AT mellett plusz 7 AT munkatárs felvételére van szükség 2013-ban.

2013-ban a felvétel a következőkből áll majd: 4 Galileo biztonságellenőrzésért felelős tisztviselő, 4 GSMC műszaki elemző, 1 GSMC nyilvántartás-ellenőrzési tisztviselő, 1 CDA kriptológiai felügyelő, 1 GSMC pénzügyi tisztviselő, 1 telefonos ügyfélszolgálati tisztviselő

2014-ben a központnak teljesen működőképesnek kell lennie (24/24, 7/7), ehhez át kell tekinteni a GSMC szükségleteit, melyeket az új pénzügyi tervre vonatkozó javaslatok keretében a későbbiekben értékelnek.

Akkreditálás

E plusz álláshelyek közvetlenül a Tanáccsal és a Parlamenttel folytatott megbeszélések által eredményezett új feladatokhoz kapcsolódnak.

2012 :

Az eredeti pénzügyi kimutatáshoz képest, mely az AT-k számát 0 fővel javasolta növelni 2012-ben, a biztonsági akkreditációs részleg plusz 2 AT felvételét kérte 2012-re vonatkozóan.

A 2 biztonsági akkreditálási tisztviselő (AD7) a felhasználói szegmensek biztonsági akkreditálásával kapcsolatos kérdésekért lesz felelős (különös tekinettel a PRS-vevőkészülékekre és a PRS-vevőkészülékek gyártóira).

2013:

Ezenkívül az akkreditációs részlegnek az eredeti pénzügyi kimutatáshoz képest 1 plusz AT munkatársra lesz szüksége 2013-ban a Tanács és a Parlament által az akkreditálás kapcsán kért kiegészítő feladatok elvégzéséhez.

Költözés

Az Ügynökség Prágába való költözésére a tervek szerint 2012-ben kerül sor. A Bizottság jelenleg végzi az Ügynökséggel együtt a személyzetnek járó juttatások, kárpótlások és (esetleges) költözési költségek fedezéséhez, az épületfelújításhoz, az informatikai infrastuktúrához és egyéb anyagok beszerzéséhez szükséges költségek becslését. A költözés kezdeti költségeinek fedezése céljából a költségvetésbe 500 000 eurónak megfelelő előzetes összeget építettek be. Ezt a kezdeti becslést felülvizsgálják a cseh kormánnyal folytatott tárgyalások lezárulása után. A Bizottság ezt követően tájékoztatja majd a költségvetési hatóságot a végső értékelés eredményeiről.

A személyzet létszáma a becslések szerint a következőképpen alakul:

[pic]

[pic]

Az igazgatási előirányzatokra gyakorolt becsült hatás

Összegzés

- ( A javaslat/kezdeményezés nem vonja maga után igazgatási előirányzatok felhasználását.

- ( A javaslat/kezdeményezés az alábbi igazgatási előirányzatok felhasználását vonja maga után:

Becsült humánerőforrás-szükségletek

- ( A javaslat/kezdeményezés nem vonja maga után humánerőforrások felhasználását.

- ( A javaslat/kezdeményezés az alábbi humánerőforrások felhasználását vonja maga után:

A jelenlegi többéves pénzügyi kerettel való összeegyeztethetőség

- ( A javaslat összeegyeztethető a jelenlegi többéves pénzügyi kerettel.

Az Ügynökség működéséhez való hozzájárulás növekedésének fedezéséhez szükséges előirányzatokat – a 02.050201 tétel (1 millió EUR 2012-ben és 1 millió EUR 2013-ban) – a 02.010405 költségvetési tétel átcsoportosításából fedezik.

- ( A javaslat miatt a többéves pénzügyi keret vonatkozó fejezetének átdolgozása szükséges.

- ( A javaslat miatt szükség van a rugalmassági eszköz alkalmazására vagy a többéves pénzügyi keret felülvizsgálatára[14].

Harmadik felek részvétele a finanszírozásban

- ( A javaslat nem irányoz elő harmadik felek általi társfinanszírozást.

- A javaslat az alábbi becsült társfinanszírozást irányozza elő:

A bevételre gyakorolt becsült pénzügyi hatás

- ( A javaslatnak nincs pénzügyi hatása a bevételre.

- ( A javaslatnak van pénzügyi hatása – a bevételre gyakorolt hatása a következő:

( a javaslat a saját forrásokra gyakorol hatást

( a javaslat az egyéb bevételekre gyakorol hatást

[1] HL L 276., 2010.10.20., 11. o.

[2] HL L 196., 2008.7.24., 1. o.

[3] ABM: Tevékenységalapú irányítás ( Activity Based Management ) – ABB: Tevékenységalapú költségvetés-tervezés (Activity Based Budgeting)

[4] A költségvetési rendelet 49. cikke (6) bekezdésének a) vagy b) pontja szerint.

[5] Az egyes irányítási módszerek ismertetése, valamint a költségvetési rendeletben szereplő megfelelő hivatkozások megtalálhatók a Költségvetési Főigazgatóság honlapján: http://www.cc.cec/budg/man/budgmanag/budgmanag_fr.html

[6] A költségvetési rendelet 185. cikkében előírt szervek.

[7] Differenciált/nem differenciált előirányzatok.

[8] EFTA: Európai Szabadkereskedelmi Társulás.

[9] Tagjelölt országok és adott esetben a nyugat-balkáni potenciális tagjelölt országok.

[10] Az N. év a javaslat/kezdeményezés végrehajtásának első éve.

[11] Technikai és/vagy igazgatási segítségnyújtás, valamint uniós programok és/vagy intézkedések végrehajtásához biztosított támogatási kiadások (korábban: BA-tételek), közvetett kutatás, közvetlen kutatás.

[12] Az N. év a javaslat/kezdeményezés végrehajtásának első éve.

[13] A teljesítés a nyújtandó termékekre és szolgáltatásokra vonatkozik (pl. finanszírozott diákcserék száma, épített utak hossza kilométerben stb.).

[14] Lásd az intézményközi megállapodás 19. és 24. pontját.